এক্সপ্রেস ডেস্ক ॥ শিল্পমন্ত্রী আমির হোসেন আমু, বাণিজ্যমন্ত্রী তোফায়েল আহমেদ ও সাবেক মন্ত্রী সুরঞ্জিত সেন গুপ্ত আওয়ামী লীগে এক সময় খুব প্রভাবশালী ছিলেন। দলের সবচেয়ে গুরুত্বপূর্ণ পদ প্রেসিডিয়ামের সদস্য ছিলেন তারা। এক এগার রাজনৈতিক পটপরিবর্তনের পর এরা প্রেসিডিয়াম থেকে বাদ পড়েন। দলের উপদেষ্টা পরিষদের সদস্য করা হয় তাদের। আওয়ামী লীগের আসন্ন কাউন্সিলে আবার তিনজনকে প্রেসিডিয়ামে ফিরিয়ে আনা হতে পারে এমন গুঞ্জন উঠেছিল। তবে দলটির প্রভাবশালী একাধিক নেতার মন্তব্য হলো আমু, তোফায়েল ও সুরঞ্জিত আর আর প্রেসিডিয়ামে ফিরে আসার সুযোগ পাচ্ছেন না। ডাকসুর সাবেক ভিপি, বঙ্গবন্ধুর বিশেষ সহকারি, উনসত্তরের গণঅভ্যুত্থানের নায়ক হিসেবে পরিচিত তোফায়েল আহমেদ। শেখ হাসিনার নেতৃত্বাধীন আওয়ামী লীগে দুই দফায় সাংগঠনিক সম্পাদক এবং দীর্ঘদিন প্রেসিডিয়াম সদস্য ছিলেন। দলে ছিলেন অন্যতম ...